**গিলওয়েল পার্ক** হলো পূর্ব লন্ডনের একটি ক্যাম্প সাইট এবং কার্যকলাপ কেন্দ্র যা চিংফোর্ডের সীমান্তের কাছে এপিং ফরেস্টের মধ্যে ওয়ালথাম অ্যাবের সেওয়ার্ডস্টোনবেরি এলাকায় অবস্থিত। ১০৯-একর (৪৪ হেক্টর) সাইটটি স্কাউট অ্যাসোসিয়েশনের মালিকানাধীন, যেটি স্কাউটিং এবং গাইডিং দল ব্য বহার করে। স্কাউট আন্দোলনে নেতৃত্ব প্রশিক্ষণের মূল ভিত্তি হিসেবে, এটি বিশ্বব্যাপী স্কাউটিং আন্দোলনের জন্য একটি বেশ গুরুত্বপূর্ণ স্থান হিসেবে বিবেচিত।

মধ্যযুগের শেষের দিকে, যে এলাকাটি আগে একটি খামার হিসেবে ব্যবহৃত হত, তা একটি ধনী সম্পত্তিতে পরিণত হয় যা ১৯০০ সালের দিকে বেকায়দায় পড়েছিল। ১৯১৯ সালে, স্কাউট কমিশনার উইলিয়াম ডি বোইস ম্যাক্লারেন এস্টেটটি কিনেছিলেন এবং লন্ডন স্কাউটদের ক্যাম্পিং সুবিধা এবং স্কাউটদের প্রশিক্ষণ দেওয়ার জন্য স্কাউট অ্যাসোসিয়েশনকে তা দিয়েছিলেন। বিশ্বের সকল দেশের স্কাউট নেতারা তাদের উড ব্যাজ প্রশিক্ষণের জন্য গিলওয়েল পার্ক পরিদর্শন করেছেন।

গিলওয়েল পার্ক হলো স্কাউট অ্যাডভেঞ্চারস গিলওয়েল পার্কের আয়োজক, যা ডাউন এবং ইউলবারিসহ স্কাউট অ্যাসোসিয়েশন দ্বারা বা অংশীদারিত্বে পরিচালিত বারোটি জাতীয় কেন্দ্রের মধ্যে একটি।

সাইটটিতে বেশ কয়েকটি ক্যাম্পিং ক্ষেত্র, অন্দর বাসস্থান, ঐতিহাসিক স্থান, স্কাউটিং স্মৃতিস্তম্ভ এবং বহিরঙ্গন কার্যকলাপ করার জায়গা রয়েছে। সাইটটিতে ১০,০০০ জন লোক থাকতে পারে এবং নিয়মিত সেটাই করে থাকে। সাইটটি বিদ্যালয় এবং অন্যান্য যুব সংগঠনগুলো দ্বারাও ব্যবহৃত হয় এবং সামাজিক অনুষ্ঠান যেমন বিবাহ এবং জন্মদিনের অনুষ্ঠানগুলো আয়োজন করে৷

ইতিহাস
------

### ১৮ শতক থেকে ২০ শতকের শুরুর দিকে

Sunlight streams through the green leaves of tall trees in a forest, through which a narrow metalled road snakes. ইপিং ফরেস্ট ছিল ডিক টারপিনের একটি নিয়মিত আড্ডা।
গিলওয়েল পার্কের ইতিহাস ১৪০৭ সালেও পাওয়া যায়, যখন এটি জন ক্রো গিলডিফোর্ডের মালিকানাধীন ছিল,তখন জমিটি গিলওয়েল পার্কে পরিণত হয়। ১৪০৭ এবং ১৪২২ এর মধ্যে, ক্রো রিচার্ড রল্ফের কাছে জমি বিক্রি করে এবং এলাকাটি গিলরল্ফস নামে পরিচিত হয়; গ্লেন হলো "গিল"-এর পুরাতন ইংরেজি। ১৪২২ সালে রল্ফের মৃত্যুর পর, সম্পত্তির বিভিন্ন অংশকে "গ্রেট গিলওয়েল" এবং "লিটল গিলওয়েল" বলা হয়। দুটি অঞ্চলের নামকরণ করা হয়েছিল পুরানো ইংরেজি "ওয়েলা" ( বসন্ত ) থেকে। তখন থেকেই গিলওয়েল ফার্মে একটি খামারবাড়ি অক্ষত আছে। 

এই সময়ে, রিচার্ড অসবোর্ন একটি ৫.৬ হেক্টর (১৪ একর) সংলগ্ন সম্পত্তি ক্রয় করেন, এবং ১৪৪২ সালে, তিনি অসবোর্ন হল নামে একটি বড় বাসস্থান তৈরি করেছিলেন, যা ৩০০ বছর ধরে অক্ষত ছিল। একটি স্থানীয় কিংবদন্তির ভাষ্য অনুসারে ১৬ শতকের শুরুর দিকে, রাজা হেনরি অষ্টম এই জমির মালিক ছিলেন এবং তার ছেলে এডওয়ার্ডের জন্য একটি শিকারের লজ তৈরি করেছিলেন। ১৭৩৬ সালের দিকে, হাইওয়েম্যান ডিক টারপিন গিলওয়েলের জঙ্গলগুলোকে লুকিয়ে রাখার জন্য এবং লন্ডনের দিকে যাওয়ার রাস্তাগুলোতে ভ্রমণকারীদে এবং মালবাহী গাড়িগুলোকে আক্রমণ করার কাজে ব্যবহার শুরু করেছিলেন। [a] 

১৭৫৪ সালে, উইলিয়াম স্ক্রিমশায়ার গ্রেট গিলওয়েল, লিটল গিলওয়েল এবং অসবোর্ন হলসহ অসবোর্নের অর্ধেক সম্পত্তি ক্রয় করেন। স্ক্রিমশায়ার ওসবোর্ন হল ভেঙ্গে একটি নতুন বাসভবন তৈরি করেন, যাকে তিনি অসবোর্ন হল নামে ডাকেন এবং এখন সেটি মূলত হোয়াইট হাউস নামেই পরিচিত।  হোয়াইট হাউসের কাঠ বর্তমান এই সময়ের তারিখে হতে পারে তবে আগের কোন যুগের নয়। [এ] লিওনার্ড ট্রেসিলিয়ান (?–১৭৯২) ১৭৭১ সালে এই এস্টেটটি কিনেছিলেন এবং জমির মালিকানা এবং বাসস্থানের আকার প্রসারিত করেছিলেন।

ট্রেসিলিয়ানের প্রথম স্ত্রী মার্গারেট হল্যান্ড তার তিন মেয়ের জন্মের পর খুব অল্প বয়সেই মারা যান। এরপর ট্রেসিলিয়ান এলিজাবেথ ফাওসনকে বিয়ে করেন। গিলওয়েল তখন তার বড় মেয়ের কাছে চলে যান, যার নামও ছিল মার্গারেট (১৭৫০ - সি.১৮৪৪), ট্রেসিলিয়ান ফাওসনের বাবার সাথে একটি বিশদ বিবাহপূর্ব চুক্তি তৈরি করেন। ১৭৯২ সালে ট্রেসিলিয়ানের মৃত্যুর সময়, ছোট মার্গারেট চিত্রশিল্পী জর্জ চিনারির বড় ভাই উইলিয়াম ব্যাসেট চিনারিকে (১৭৬৬-১৮৩৪) বিয়ে করেন। 

গিলওয়েল পার্কে ওল্ড লন্ডন ব্রিজ ব্যালাস্ট্রেড
চিনারিরা ছিল অনেক ধনী ও প্রভাবশালী। উইলিয়াম চিনারির পিতা, কাকতালীয়ভাবে যার নামও ছিল উইলিয়াম, তিনি বাণিজ্যিক জাহাজের মালিক ছিলেন এবং ১৮০০ সালে একটি গিলওয়েলের নামকরণ করেছিলেন। উইলিয়াম চিনারি এবং মার্গারেট চিনারি মূলত লন্ডনে বসবাস করতেন, এবং তাদের বিয়ের তিন বছর পর তারা ১৮৯২ সালে গিলওয়েলের উত্তরাধিকারী হন এবং ১৭৯৩ সালে সেখানে চলে যান। তারা তখন অসবোর্ন হলের নাম পরিবর্তন করে "গিলওয়েল হল" করে জনগণকে হতবাক করে দিয়েছিল। [এ] উইলিয়াম চিনারি ১৫ বছর ধরে উল্লেখযোগ্য ক্রয়ের মাধ্যমে গিলওয়েলের জমির মালিকানা প্রসারিত করেন এবং তার স্ত্রীর সাথে নিয়ে এটিকে বাগান, পথ এবং মূর্তি সহ একটি দেশীয় সম্পত্তিতে রূপান্তরিত করেন। বাগানের কিছু অংশ, পথ এবং বাসস্থানের পরিবর্তন ২১ শতকে বিদ্যমান ছিল। উইলিয়াম চিনরি তার নিয়োগকর্তা ব্রিটিশ ট্রেজারির কাছ থেকে একটি ছোট ভাগ্য আত্মসাৎকারী হিসেবে উন্মোচিত হয়েছিল এবং ১২ মার্চ ১৮১২ তারিখে তাকে তার সমস্ত পদ থেকে বরখাস্ত করা হয়েছিল। একই বছরের ২ জুলাই, মার্গারেট চিনরিকে গিলওয়েল এস্টেট রাজকোষে স্বাক্ষর করতে বাধ্য করা হয়েছিল। 

১৭৯০ এবং ১৯ শতকের শুরুর দিকে চিনেরি পরিবার যথেষ্ট বিশিষ্ট ছিল কারণ ইংরেজ আভিজাত্যের সদস্যরা প্রায়ই তাদের সাথে দেখা করতে আসত । [এ] রাজা তৃতীয় জর্জ অনুষ্ঠানে গিয়েছিলেন এবং প্রিন্স রিজেন্ট, যিনি পরে জর্জ চতুর্থ হয়েছিলেন, তিনি নিয়মিত দর্শক ছিলেন। তৃতীয় জর্জের সপ্তম পুত্র প্রিন্স অ্যাডলফাস পারিবারিক বন্ধু হয়ে ওঠেন, কিছু সময় এর জন্য গিলওয়েলে থাকতেন এবং চিনারিসের জ্যেষ্ঠ পুত্র জর্জকে শিক্ষকতা করতেন। 

১৮১৫ সালে, গিলপিন গোর্স্ট জনসাধারণের নিলামে এস্টেটটি কিনে নেন এবং তার ছেলে ১৮২৪ সালে টমাস ইউসবোর্নের কাছে এটি বিক্রি করেন। ১৮২৬ সালে যখন লন্ডন ব্রিজ প্রতিস্থাপিত হয়, তখন ইউসবোর্ন পাথরের বালস্ট্রেডের টুকরো কিনেন, যেটির তারিখ ১২০৯, এবং সেগুলো হোয়াইট হাউসের পিছনে বাফেলো লনের চারপাশে স্থাপন করেছিলেন। এস্টেটটি আরও কিছু বার মালিকানা পরিবর্তন করেছে কিন্তু এই পরিবারগুলো সম্পত্তি বজায় রাখতে পারেনি এবং ৯০০ সাল নাগাদ এটি অকেজো হয়ে পড়েছিল। ১৯১১ সালে স্থানীয় বাসিন্দা রেভারেন্ড ক্রানশ এস্টেটটি কিনেছিলেন; বয় স্কাউট অ্যাসোসিয়েশনের আগে তিনি ছিলেন শেষ মালিক। 

#### বয় স্কাউট সমিতি দ্বারা ক্রয়

ম্যাকলারেন টার্টান
১৯১০-এর দশকে এস্টেটের অবস্থা আরও খারপ হয়। উইলিয়াম ডি বোইস ম্যাক্লারেন, স্কটল্যান্ডের রোসনেথ, ডাম্বারটনশায়ারের একজন প্রকাশক এবং স্কাউট কমিশনার, লন্ডনের পূর্ব প্রান্তে স্কাউটদের জন্য উপযুক্ত বহিরঙ্গন স্থান ছিল না দেখে তারা খুবই হতাশ হয়েছিলেন। তিনি রবার্ট ব্যাডেন-পাওয়েলের সাথে এ ব্যাপারে যোগাযোগ করেন, যিনি সমস্যাটি মোকাবেলা করার জন্য পিবি নেভিলকে, ইস্ট এন্ডের স্কাউট কমিশনার হিসেবে নিযুক্ত করেছিলেন।

২০ নভেম্বর ১৯১৮-এ, স্টেপনির স্কাউট আয়োজনেল রোল্যান্ড হাউসে নৈশভোজে, ম্যাক্লারেন প্রকল্পে £৭,০০০ দান করতে সম্মত হন। চুক্তির অংশে উপযুক্ত জমির সন্ধানকে হাইনল্ট ফরেস্ট এবং ইপিং ফরেস্টের মধ্যে সংকুচিত করার প্রকল্প অন্তর্ভুক্ত ছিল। রোভার স্কাউটস উভয় জায়গাই সফলতা ছাড়াই অনুসন্ধান করেছিল কিন্তু জন গেফার, একজন তরুণ সহকারী স্কাউটমাস্টার, যিনি গিলওয়েল হলের পরামর্শ দিয়েছিলেন, যেখানে তিনি পাখি দেখার উদ্দেশে জন্য গিয়েছিলেন। তিনি নেভিল এস্টেট পরিদর্শন করেন এবং মুগ্ধ হন, যদিও ভবনগুলো তখন খারাপ অবস্থায় ছিল। ভূসম্পত্তি. যা তখন ২১ হেক্টর (৫২ একর) দখল করে, ৭,০০০ পাউন্ডে বিক্রয়ের জন্য ছিল,যা ম্যাক্লারেন দান করেছিলেন। [এ]

১৯১৯ সালের প্রথম দিকে, ম্যাক্লারেন বয় স্কাউট অ্যাসোসিয়েশনের জন্য এস্টেট কিনেন। নেভিল প্রথমে ১৭ এপ্রিল ১৯১৯ এ এস্টেট মেরামত শুরু করার জন্য তার রোভার স্কাউটদের নিয়ে যান। ম্যাক্লারেন গিলওয়েল পার্কের নিয়মিত দর্শনার্থী ছিলেন এবং ভবনগুলো মেরামত করতে সাহায্য করেছিলেন এবং আরও £৩,০০০ দান করেছিলেন। ম্যাক্লারেনের আগ্রহ ছিল একটি ক্যাম্পগ্রাউন্ড প্রদানে কিন্তু ব্যাডেন-পাওয়েল স্কাউটারদের জন্য একটি প্রশিক্ষণ কেন্দ্রের পরিকল্পনা করেছিলেন।

১৯ জুলাই ১৯১৯ একটি আনুষ্ঠানিক উদ্বোধনের পরিকল্পনা করা হয় কিন্তু তা ২৬ জুলাই পর্যন্ত বিলম্বিত হয় যাতে স্কাউটরা প্রথম বিশ্বযুদ্ধের সমাপ্তির স্মরণে অফিসিয়াল শান্তি উৎসবে অংশগ্রহণ করতে পারে। টাকা বাঁচানোর জন্য হাত দিয়ে আমন্ত্রণপত্র পরিবর্তন করা হয়। [a] উল্লেখযোগ্য পুনর্নির্মাণ এবং নির্মাণ ১৯২০-এর দশকে করা হয়েছিল। সীমিত অর্থের কারণে,১৯৩০-এর দশকের মহামন্দার সময় কিছু উন্নতি করা হয়েছিল।

ব্যাডেন-পাওয়েল নিজে কখনোই এই গিলওয়েল পার্কে থাকতেন না কিন্তু তিনি প্রায়ই সেখানে ক্যাম্প করতেন, বিভিন্ন সময় বক্তৃতা দিতেন, পাঠদান করতেন এবং সেখানে সভায় যোগ দিতেন। ১৯২৯ সালে রাজা তাকে ব্যারনি উপাধিতে ভূষিত করার সময় তিনি ১৯২৯ সালে *গিলওয়েলের প্রথম ব্যারন ব্যাডেন-পাওয়েলের পিরেজ* উপাধিতে আঞ্চলিক উপাধি হিসেবে পার্কের নামটি গ্রহণ করেন। 

### কুঠার এবং লগ টোটেমের উৎপত্তি

গিলওয়েল কুঠার এবং লগ প্রতীকের দুটি উদাহরণ: ২০১৯ গিলওয়েল রিইউনিয়ন ব্যাজ যা গিলওয়েল পার্ক (১) এর ১০০ তম বার্ষিকী এবং ২০০৯ এবং ২০১৬ (আর) এর মধ্যে কার্যকলাপ কেন্দ্রের লোগো চিহ্নিত করেছে
লগে কুঠারের যে প্রতীকটি আছে তা সামন্ততন্ত্রের সাথে যুক্ত যা উইলিয়াম দ্য কনকারর দ্বারা ইংল্যান্ড আক্রমণ এবং বিজয়ের পরে প্রতিষ্ঠিত হয়। সে সময়ে বনভূমিসহ সম্পত্তির মালিকানা ছিল ভূমি ব্যারন ও নাইটদের। দাসদের বনের গাছ থেকে কাঠ কাটার ব্যাপারে কঠোর নিষেধাজ্ঞা ছিল এবং তাদের শুধুমাত্র প্রাকৃতিকভাবে পতিত কাঠ সংগ্রহ করার অনুমতি ছিল।  একজন মুক্ত ব্যক্তি যিনি একজন অভিজাত বনে একটি কুঠার বহন করেছিলেন, তিনি দেখিয়েছিলেন যে তিনি সেবার মাধ্যমে অধিকার অর্জন করেছেন।

স্কাউট সদরদপ্তর থেকে গিলওয়েল পার্ককে আলাদা করার জন্য ১৯২০-এর দশকের শুরুর দিকে ফ্রান্সিস গিডনি কুঠার-এবং-লগ প্রতীকটির তৈরি করেন। গিডনি গিলওয়েল পার্ককে ব্যবসায়িক ও প্রশাসনিক সদর দফতরের পরিবর্তে এটিকে একটি আউটডোর এবং স্কাউটক্রাফ্টের সাথে যুক্ত করতে চেয়েছিলেন। উড ব্যাজ কোর্সে, কুঠার ব্লেডগুলোকে একটি লগে চাপা দিয়ে নিরাপত্তার জন্য ঢেকে দেওয়া হয়েছিল। এটি দেখে, গিডনি গিলওয়েল পার্কের টোটেম হিসেবে কুঠার-এবং-লগ বেছে নিয়েছিলেন।  এই লোগোটি উড ব্যাজ নেতা প্রশিক্ষণের সাথে দৃঢ়ভাবে যুক্ত হয়েছে এবং এখনও সার্টিফিকেট, পতাকা এবং অন্যান্য আইটেমগুলোতে ব্যবহৃত হয়। 

### ১৯৪০ এবং পরবর্তী উন্নয়ন

নরওয়েজিয়ান স্কাউট দল ১৮ থেকে স্কাউটস। বার্গেন ১৯৫০ সালের গিলওয়েল পার্কে চিফ স্কাউট লর্ড রোভালানের (মাঝে) সাথে দেখা করেন।
১৯৪০ সালে, দ্বিতীয় বিশ্বযুদ্ধের সময়, যুদ্ধ মন্ত্রক গিলওয়েল এস্টেটকে স্থানীয় কমান্ড, প্রশিক্ষণ এবং অর্ডন্যান্স সেন্টার হিসেবে অধিগ্রহণ করে এবং ১৯৪৫ সাল পর্যন্ত তা সেখানে ছিল।  লুফটওয়াফে ফেলে দেওয়া বোমা দ্বারা তৈরি একটি গর্ত ব্যতীত এই সময়ের থেকে এস্টেটে খুব সামান্য কিছু অবশিষ্ট ছিল। গর্তটি পরবর্তীতে বড় করা হয় এবং এখন এটি সাঁতার কাটা এবং ক্যানোয়িংয়ের জন্য ব্যবহৃত হয়।

১৯৪৫ সালে গিলওয়েলবেরি এবং পার্শ্ববর্তী জমি ক্রয় করার ফলে স্কাউট অ্যাসোসিয়েশন মূল রাস্তাটি বন্ধ করে এবং সেই সাথে ব্রাঞ্চেট মাঠটিকে সম্পূর্ণরূপে ব্যবহার করার সুযোগ দেয়।  এটি মূলত ছোট পশ্চাদপসরণ এবং সম্মেলনের জন্য ব্যবহৃত হয়েছিল তবে এখন কর্মীদের থাকার জায়গা হিসেবে ব্যবহৃত হয়। আর কেনাকাটায় সহায়তা করেছে শিক্ষা মন্ত্রণালয় । [এ]

যুদ্ধের পরে, বয় স্কাউট অ্যাসোসিয়েশন এস্টেট বৃদ্ধি করবার জন্য এবং আশেপাশের যে দ্রুত নতুন উন্নয়ন শুরু হয় তা থেকে রক্ষা করার জন্য পার্শ্ববর্তী জমিগুলো কিনেছিল। এই এলাকাগুলোকে বলা হয় কুইক, নিউ ফিল্ড এবং হিলি ফিল্ড। ১৯৫০ এর দশকের শুরুর দিকে দক্ষিণ আফ্রিকা থেকে একটি অতিরিক্ত ক্রয় এবং একটি অনুদান এস্টেটটিকে বর্তমান আকারে নিয়ে আসে। [এ] স্কাউটদের জন্য ক্যাম্পিং সুবিধা ১৯৬০ এর দশকের শুরুর দিকে বাড়ানো হয়েছিল। ১৯৭০ এর দশকের শুরুর দিকে প্রশিক্ষণ এবং ঘুমের সুবিধা যুক্ত করা হয়েছিল। বয় স্কাউট অ্যাসোসিয়েশন ১৯৬৭ সালে স্কাউট অ্যাসোসিয়েশনের নাম পরিবর্তন করে।

গিলওয়েল খামারঘরটি ১৮ শতকের শুরুর দিকের বলে মনে করা হয়, এটি গিলওয়েল পার্কের প্রাচীনতম মূল ভবন। এটি দুইটি ভবনের সমন্বয়ে গঠিত। খামারে একটি ইটভাটা রয়েছে যার নাম *গিল কূপ*। [এ] গিলওয়েল পার্কের সীমানা সংলগ্ন একটি ক্ষেত্র আছে, যা বিল ওডি মাঠ নামে পরিচিত, পোল হিল, চিংফোর্ডের উপরে লন্ডনের আকাশরেখার অভূতপূর্ব দৃশ্য দেখায়। ২০০৬ সালে দ্য স্কাউট অ্যাসোসিয়েশনের কর্মীরা টেলিভিশন পক্ষীবিদ বিল ওডিকে সেখানে একটি অনুষ্ঠান রেকর্ড করতে দেখেছিলেন বলে এই ক্ষেত্রের নামকরণ করা হয়েছিল।

১৯৭০-এর দশকে, ডরোথি হিউজ প্যাক হলিডে সেন্টার ফর কাব স্কাউটস এবং কোলকুহুন ইন্টারন্যাশনাল সেন্টার ফর ট্রেনিং স্কাউটার্স - যাকে মূলত দ্য ইন্টারন্যাশনাল হল অফ ফ্রেন্ডশিপ বলা হত - তৈরি করা হয়েছে। ১৯৮০ এর দশকে, হোয়াইট হাউস ব্যাপকভাবে পুনর্নির্মাণ করা হয়েছিল। ২০০১ সালের এপ্রিলে, স্কাউট অ্যাসোসিয়েশন তার প্রোগ্রাম কর্মীদের লন্ডন থেকে গিলওয়েল পার্কে স্থানান্তরিত করে, যেখানে এর প্রশিক্ষণ কর্মীরা ইতোমধ্যেই ছিল। হোয়াইট হাউস এবং অন্যান্য ভবনগুলোতে এসময় ব্যাপক সংস্কার করা হয়েছিল। [এ]  £২০,০০০,০০০ বাজেট এবং £৫০০,০০০ পর্যন্ত ব্যক্তিগত অবদানের সাথে, ২০০৭ সালে ২১ তম বিশ্ব স্কাউট জাম্বোরির প্রস্তুতির জন্য প্রোগ্রাম এবং সুবিধাগুলো্র উন্নতি করা হয়, যা ছিল স্কাউটিংয়ের ১০০ তম বার্ষিকী। এটি কাছাকাছি হাইল্যান্ডে পার্ক চেমসফোর্ড এ আয়োজিত হয়, এর সম্পর্কিত কার্যক্রম অনুষ্ঠিত হয় গিলওয়েল পার্কে।  গিলওয়েল পার্ক কনফারেন্স ফি, আবাসন ফি এবং উপকরণ বিক্রির মাধ্যমে স্কাউট অ্যাসোসিয়েশনের জন্য বছরে £১,০০০,০০০ এর বেশি আয় করে। 

### নেতা প্রশিক্ষণ

মূল নিবন্ধ: Wood Badge
গিলওয়েল পার্কে পরিচালিত সবচেয়ে বিশিষ্ট নেতা-প্রশিক্ষণ কোর্সগুলো হল উড ব্যাজ কোর্স। ফ্রান্সিস গিডনি, প্রথম ক্যাম্প প্রধান, ১৯১৯ সালের সেপ্টেম্বরে তিনি সেখানে প্রথম উড ব্যাজ কোর্স পরিচালনা করেন। সারা বিশ্বের নেতারা উড ব্যাজ কোর্স শেষ করার পরে প্রথম গিলওয়েল পার্ক স্কাউট দলে (গিলওয়েল ট্রুপ ১) স্বয়ংক্রিয় সদস্যপদ লাভ করে। এই নেতাদের এখন উড ব্যাজার বা গিলওয়েলিয়ান বলা হয়ে থাকে। যেখানে এই উড ব্যাজার মিলিত হয় তাকে গিলওয়েল মাঠ বলা হয়। উড ব্যাজধারীরা প্রথম গিলওয়েল পার্ক স্কাউট দলের সদস্য হন, যারা সেপ্টেম্বরের প্রথম সপ্তাহান্তে গিলওয়েল পার্কে গিলওয়েল পুনর্মিলনীর জন্য মিলিত হয়। [এ]

### ক্যাম্প প্রধান এবং অন্যান্য স্টাফ

ক্যাপ্টেন ফ্রান্সিস "স্কিপার" গিডনি ১৯১৯ সালের মে মাসে প্রথম ক্যাম্প প্রধান হন এবংতিনি ১৯২৩ সাল পর্যন্ত এখানে তার দায়িত্ব পালন করে যান। তিনি প্রথম উড ব্যাজ প্রশিক্ষণের আয়োজন করেন এবং গিলওয়েল পার্ককে স্কাউটার্স প্রশিক্ষণ কেন্দ্র হিসেবে স্থাপনের ক্ষেত্রে তিনি অনেক গুরুত্বপূর্ণ অবদান রাখেন। গিডনি কেবিনটি ১৯২৯ সালে একটি প্রশিক্ষণ কেন্দ্র হিসেবে তাঁর সম্মানে নির্মাণ করা হয় এবং নামকরণ করা হয়। [এ]  দ্বিতীয় ক্যাম্প প্রধান ছিলেন জন স্কিনার উইলসন, যিনি ১৯২৩ সাল থেকে ১৯৩৯ সাল পর্যন্ত দায়িত্ব পালন করেন। উইলসন ১৯১৭ সালে স্কাউট লিডার হওয়ার সময় ভারতীয় ইম্পেরিয়াল পুলিশের সাথে কর্নেল ছিলেন। ১৯২১ সালে তিনি নেতা প্রশিক্ষণ নিতে গিলওয়েল পার্কে যান, যার ফলে ১৯২২ সালে ভারতীয় পুলিশের পদ থেকে তার অবসর গ্রহণ করে একজন পূর্ণ-সময়ের স্কাউট লিডার হন। তিনি ১৯৩৭ সালে ব্রোঞ্জ উলফ অ্যাওয়ার্ডে সম্মানিত হন, এটি বিশ্ব সংস্থার স্কাউট আন্দোলনের একমাত্র স্বাতন্ত্র্য। 

আরএফ "জন" থারম্যান ছিলেন একজন ব্রিটিশ স্কাউট লিডার ছিলেন যিনি ১৯৪৩ থেকে ১৯৬৯ সাল পর্যন্ত ক্যাম্প প্রধান হিসেবে তার দায়িত্ব নিষ্ঠার সাথে পালন করেন এবং ১৯৫৯ সালে সম্মানজনক ব্রোঞ্জ উলফ পুরস্কারে ভূষিত হন। তিনি স্কাউট প্রশিক্ষণ বিষয়ে একজন শক্তিশালী প্রবর্তক ছিলেন এবং এই বিষয়ে বই লিখেছিলেন। থুরম্যান মেমোরিয়াল দ্য পিগস্টির কাছে অক্ষত আছে। [a]  জন হাস্কিন নেতা প্রশিক্ষণের পরিচালক হিসেবে থারম্যানের স্থলাভিষিক্ত হন। 

ডন পটার (১৯০২-২০০৪) ছিলেন একজন নামকরা ইংরেজ ভাস্কর এবং একজন কাঠ খোদাইকারী যিনি গিলওয়েল পার্কে আজীবন কর্মচারী সদস্য হিসেবে ছিলেন, একজন গিলওয়েল মাস্টার কারিগর হিসেবে কাজ করেছেন ।  পটার গিলওয়েল পার্কে কাঠের খোদাই তৈরি করেছিলেন, যার মধ্যে রয়েছে জিম গ্রিন গেট, গিডনি কেবিন, লেপার্ড গেটস এবং টোটেমগুলো যা তিনি ১৯২৯ সালে ওয়ার্ল্ড জাম্বোরির জন্য খোদাই করেছিলেন।

সু্যোগ - সুবিধা
---------------

 ২০১৬ এবং ২০১৮ এর মধ্যে ব্যবহৃত স্কাউট অ্যাডভেঞ্চার গিলওয়েল পার্কের লোগো দেখানো ব্যাজ
মূল নিবন্ধ: Scout Adventures (The Scout Association)
২০১৬ সাল থেকে, গিলওয়েল পার্কের অ্যাক্টিভিটি সেন্টার স্কাউট অ্যাকটিভিটি সেন্টারের পুনঃব্র্যান্ডিং অনুসরণ করে স্কাউট অ্যাডভেঞ্চারস দ্বারা এগিয়ে যায় এবং পরিচালিত হয়। কেন্দ্রটি বহিরঙ্গন এবং অভ্যন্তরীণ দুঃসাহসিক কার্যকলাপের পাশাপাশি স্কাউট এবং গাইড দল, বিদ্যালয় এবং অন্যান্য যুব সংগঠনগুলোর জন্য আবাসন এবং ক্যাম্পিং অফার শুরু করে।

### কার্যক্রম

গিলওয়েল পার্কে স্কাউট অ্যাডভেঞ্চারস দ্বারা প্রদত্ত ক্রিয়াকলাপগুলোর মধ্যে রয়েছে উচ্চ দড়ি ক্রিয়াকলাপ, রক ক্লাইম্বিং, থ্রিজি সুইং, তীরন্দাজ, রাইফেল শুটিং, কায়াকিং এবং র‍্যাফট ভবন। 

### ক্যাম্পিং ক্ষেত্র

গিলওয়েল পার্ক ছোট দল এবং ২,৫০০ জনেরও বেশি মানুষ সংবলিত দলগুলোর জন্য ক্যাম্পিং সুবিধা প্রদান করে।  সুবিধার মধ্যে রয়েছে:

* এসেক্স চেজ; একটি বড়, খোলা মাঠ। এটি একটি জনপ্রিয় ক্ষেত্র, একটি টয়লেট ব্লক, প্রধান ক্যাম্পফায়ার সার্কেল, ক্যাম্প স্কয়ার এবং স্কাউট অ্যাডভেঞ্চার রিসেপশনের কাছাকাছি থাকার কারণে।
* উডল্যান্ডস ফিল্ড একটি বড় মাঠ যেখানে ২০০ জন ক্যাম্পার থাকতে পারে।
* ব্রাঞ্চেট ফিল্ড বৃহত্তম ক্যাম্পসাইট এবং ১,২০০ ক্যাম্পার থাকবে।
* ম্যালিনসন ক্ষেত্র হল একটি ছোট, জঙ্গলযুক্ত, নির্জন এলাকা যা ছোট দলের জন্য উপযুক্ত।
* প্যাডক হল একটি ছোট ক্যাম্পিং ক্ষেত্র যেখানে একটি টয়লেট ব্লক রয়েছে এবং ৩০ জন ক্যাম্পার রয়েছে।
* ফেরিম্যান ফিল্ড হল একটি বিভক্ত-স্তরের ক্ষেত্র যা প্রাথমিক ক্যাম্পিংয়ের জন্য উপযুক্ত। এটি কাঠযুক্ত এবং সুবিধাগুলো থেকে দূরে।

### থাকার ব্যবস্থা

#### ডরোথি হিউজ প্যাক হলিডে সেন্টার

ডরোথি হিউজ প্যাক হলিডে সেন্টার ১৯৭০ সালে নির্মিত হয়েছিল। [এ] এটি পূর্ব লন্ডনের একজন কাব স্কাউট নেতার নাম অনুসারে নামকরণ করা হয়েছে যিনি কাব স্কাউট ছুটির জন্য একটি উদ্দেশ্য-নির্মিত সুবিধা দেখতে চেয়েছিলেন। [এ] কেন্দ্রটিতে ৪০ জন লোক ঘুমাতে পারে, প্রাথমিকভাবে ডরমিটরি-স্টাইলের কক্ষে যেখানে দল নেতাদের ব্যবহারের জন্য ছোট কক্ষ রয়েছে। 

#### ব্রাঞ্চেট লজ

ব্রাঞ্চেট লজ, পোর্টেবল কেবিনগুলো প্রতিস্থাপন করার জন্য ২৩ মে ২০০৩-এ খোলা হয় যে ক্ষেত্রে এটি স্থাপন করা হয়েছে ঠিক তার নামানুসারে। ব্রাঞ্চেট লজ হল একটি একতলা ভবন যার কেন্দ্রীয় হিটার রয়েছে এবং একটি সাধারণ রান্নাঘর এবং প্রধান হল সহ দুটি উইংয়ে ৫৬ জন পর্যন্ত ঘুমায়৷ 

#### জ্যাক পেচি লজ

জ্যাক পেচে লজটি সেপ্টেম্বর ২০০৮ সালে খোলা হয়েছিল, যা এখন ব্রাঞ্চেট লজের পাশে অবস্থিত।  এখানে লন্ড্রি সুবিধা উপস্থিত।

#### পিটার হ্যারিসন লজ

পিটার হ্যারিসন লজ ২০০৯ সালে তৈরি হয়েছিল এবং এটি এখন গিলওয়েল পার্কের নতুন আবাসন ভবন।  ভবনটিতে ৫০ জন মানুষ ঘুমায়।

#### টহল কেবিন

উডল্যান্ড ফিল্ডের প্রান্তে লগ কেবিন প্রতিটি বাঙ্ক বিছানায় আটজন করে ঘুমাতে পারে। রান্না একটি পৃথক স্থানে করতে দেয়া হয় বা একটি খোলা আকাশের নিচে াগুন ব্যবহার করা যেতে পারে।

### আন্তর্জাতিক স্বেচ্ছাসেবক

প্রতি বছর, স্কাউট অ্যাডভেঞ্চারস তার কেন্দ্র পরিচালনায় সহায়তা করার জন্য ৩০টিরও বেশি দেশ থেকে ১২০ জন স্বেচ্ছাসেবক নিয়োগ করে।  গিলওয়েল পার্কের স্কাউট অ্যাডভেঞ্চারে ২০ থেকে ৫০ জন স্বেচ্ছাসেবক রয়েছে, যারা সর্বোচ্চ এক বছরের জন্য সেখানে থাকতে পারেন এবং তাদের কাজের বিনিময়ে আবাসনের ব্যবস্থা করা হয়। এই স্বেচ্ছাসেবকদের অতিথিদের জন্য কার্যকলাপের সেশন চালানো, রক্ষণাবেক্ষণ এবং উন্নতির কাজগুলো চালানো এবং গ্রাহক পরিষেবা প্রদানের জন্য বিভিন্ন প্রশিক্ষণ দেওয়া হয়ে থাকে।

দ্য ডেন এবং গিলওয়েলবারিতে আগের আবাসনের অবনতির পর ক্রমবর্ধমান সংখ্যক স্বেচ্ছাসেবকদের থাকার জন্য ২০১৬ সালে একটি উদ্দেশ্য-নির্মিত আবাসন ভবন খোলা হয়েছিল। আন্তর্জাতিক স্বেচ্ছাসেবক লজ নির্মাণে £১.২ মিলিয়ন খরচ হয়েছে, যার জন্য অর্থায়ন এসেছে জ্যাক পেচি ফাউন্ডেশন এবং বেশ কিছু ব্যক্তিগত দাতাদের কাছ থেকে। ভবনটি বেশিরভাগই গ্লুলাম বিম ব্যবহার করে কাঠের ফ্রেমযুক্ত একটি বৃহৎ সামাজিক স্থান দিয়ে তৈরি করা হয়েছে এবং এতে একটি দ্বিতল ঘুমানোর জায়গা রয়েছে। এটি ২৬টি ডাবল শয়নকক্ষ এবং একটি প্রবেশযোগ্য শয়নকক্ষ থাকে, সমস্তই এন-সুইট সুবিধাসহ। একতলা সামাজিক স্থানগুলোর মধ্যে রয়েছে একটি শুকানোর এবং বুট কক্ষ, লন্ড্রি কক্ষ, ওপেন প্ল্যান কিচেন, ডাইনিং এবং লাউঞ্জ এলাকা, শান্ত ঘর এবং সিনেমা-স্টাইলের ঘর। দাতার উইল দ্বারা নির্ধারিত শর্তাবলীর কারণে দর্শনার্থীদের প্রবেশের অনুমতি দেওয়া হয়।

প্রশিক্ষণ এবং ইভেন্ট কেন্দ্র
----------------------------

গিলওয়েল বর্তমানে বিভিন্ন পার্ক অভ্যন্তরীণ এবং বহিরঙ্গন সম্মেলন, প্রশিক্ষণ এবং ব্যবসা এবং ব্যক্তিদের জন্য বিশেষ অনুষ্ঠানের আয়োজন করতে পারে। এটি বছরের মাঝামাঝি মাসগুলোতে একটি জনপ্রিয় বিবাহের স্থান হিসেবে পরিচিত। ট্রেনিং অ্যান্ড ইভেন্ট সেন্টার হোয়াইট হাউসে অবস্থিত একটি হোটেলও পরিচালনা করে।[][  ]

প্রশিক্ষণ এবং ইভেন্ট সেন্টার বেশিরভাগই হোয়াইট হাউস এবং কোলকুহুন ইন্টারন্যাশনাল সেন্টার (সিআইসি) ব্যবহার করে, উভয়েরই এভি সরঞ্জাম এবং অন্যান্য সরঞ্জাম সহ নমনীয় স্থান রয়েছে।  ১৯৬৬ সালে নির্মিত লগ-কেবিন-স্টাইল হল সোয়ান সেন্টার এবং ১৯২৯ সালে নির্মিত গডনি কেবিনে বিবাহ, পার্টি এবং অন্যান্য অনুষ্ঠানও অনুষ্ঠিত হয়।[][  ]

### হোয়াইট হাউস

 গিলওয়েল পার্কে হোয়াইট হাউস
২০০১ সালের ২৭ এপ্রিল হোয়াইট হাউস স্কাউট অ্যাসোসিয়েশনের সদর দফতরে পরিণত হয়, যদিও ব্যাডেন-পাওয়েল হাউসে (প্রাক্তন সদর দফতর) এখনও সমিতির কিছু বিভাগ রয়েছে।  হোয়াইট হাউস একটি হোটেল হিসেবে ব্যবহৃত হয় এবং ১৯৯০ এর দশকে ব্যাপক সংস্কারের পর নিচতলায় সম্মেলন কক্ষ স্থাপন করা হয়েছে। [এ] হোয়াইট হাউস এবং এর আধুনিক সম্প্রসারণ জুড়ে হোটেলটিতে ৪১টি গেস্ট বেডরুম (৩৫টি এন-স্যুট) রয়েছে।

### Colquhoun আন্তর্জাতিক কেন্দ্র

কলকুহউন ইন্টারন্যাশনাল সেন্টার (সিআইসি) ১৯৭১ সালে একটি স্কাউট লিডার প্রশিক্ষণ কেন্দ্র হিসেবে নির্মিত হয়েছিল এবং ১৯৯৫ সালে সংস্কার করা হয়েছিল। ভবনটিতে একটি প্রধান হল রয়েছে যেখানে ২৫০ জন লোক বসতে পারে, দুটি ছোট প্রশিক্ষণ স্যুট এবং পাঁচটি সেমিনার কক্ষ রয়েছে।  প্রধান হল মুলত নিয়মিত বড় বিবাহ, নৈশভোজ এবং পার্টি জন্য ব্যবহৃত হয়; সম্মেলন এবং সভাগুলোর জন্য ব্যবহৃত সেমিনার কক্ষ এবং প্রশিক্ষণ স্যুট সহ। সিআইসি-তে একটি দ্বিতীয় বারও রয়েছে যা অনুষ্ঠানের সময় ব্যবহৃত হয়।[][  ]

আকর্ষণ
------

 আদর্শ স্কাউট
গিলওয়েল পার্কে অনেক আকর্ষণ রয়েছে, প্রাথমিকভাবে তা হলো প্রকৃতিতে স্কাউটিং। এখানে প্রোভিডোর নামে একটি স্যুভেনির শপ আছে।  গিলওয়েল পার্ক জাদুঘর  বন্ধ হয়ে গেছে এবং এখন একে "হেরিটেজ কালেকশন" বলা হয়। 

### উল্লেখ্য ভবন

কাঠের ফ্রেমযুক্ত হোয়াইট হাউস, যা ১৭৫০ সালে প্রথম নির্মিত হয়েছিল, এটি ১৮৩০ এবং ১৯৬০ সালে বৃদ্ধি করা হয়। বাহ্যিক অংশটি ঝুলন্ত স্লেটে আবৃত, যা মূল ফ্রেমের ব্যাপক ক্ষতি করেছে, যার জন্য ১৯৯৪ সালে ব্যাপক মেরামতের প্রয়োজন হয়েছিল। ১৭৯৭ সালে চিমনিগুলোকে পাখির বাসা বাঁধতে এবং আগুন থেকে ধোঁয়া বের করার জন্য নির্দেশ করা হয়েছে। ভবনয়ের সামনের লনটি ছিল বাড়ির মূল বাঁক বৃত্ত, এবং রাস্তাটি একসময় চিংফোর্ড থেকে ওয়ালথাম অ্যাবে যাওয়ার রাস্তা ছিল। [এ]

হোয়াইট হাউসটি ১৯২৬ সালে নির্মিত একটি লাল ইটের ভবন দ্য বার্ন (মূলত দ্য স্টেবলস)-এর সাথে যুক্ত। ভবনের মাঝখানের খিলানপথটি ছিল মূলত একটি উন্মুক্ত গিরিপথ। এটি এখন প্রশিক্ষণ এবং ইভেন্ট কেন্দ্রের জন্য অভ্যর্থনা এলাকা হিসেবে ব্যবহার করা হয়। ভবনের প্রথম তলাটি কাব স্কাউট লিডারদের প্রশিক্ষণ কক্ষ হিসেবে ব্যবহৃত হতো। ভবনের সামনের দিকে একটি ঘড়ি ছিল যা উপহার দিয়েছে কাউন্ট সানো নামক একজন প্রাক্তন জাপানি চিফ স্কাউট, যিনি গিলওয়েল পার্কের একটি প্রাথমিক প্রশিক্ষণ কোর্সে উপস্থিত ছিলেন। [a] ছাদে থাকা আবহাওয়ার ভেনটি ডিক টারপিনকে চিত্রিত করেছে, যিনি সাইটে বাস করার গুজব ছিল। 

এস্টেটের প্রবেশদ্বারের কাছে, ১৯৩৪ সালে ক্যাম্প প্রধানের বাড়ি হিসেবে একটি লজ নির্মাণ করা হয়; যা প্রোগ্রাম এবং উন্নয়ন পরিচালক দ্বারা করা হয়। [এ] ভবনটি এখন স্কাউট অ্যাসোসিয়েশনের কর্মীদের থাকার জন্য এবং অভ্যন্তরীণ সভা আয়োজন করার জন্য ব্যবহৃত হয়।

গিলওয়েল ফার্ম হলো সাইটের প্রাচীনতম একটি ভবন, যা ১৬০০ এর দশক থেকে এখনও টিকে আছে। ভবনটি দুটি পৃথক কটেজ হিসেবে শুরু হয়েছিল। [এ] ভবনের মাটিতে সাইটের শেষ অবশিষ্ট কূপটি রয়েছে, যা গিল ওয়েল নামে পরিচিত। ২০১৫ সালে স্কাউট অ্যাডভেঞ্চারস গিলওয়েল পার্কের নতুন অফিস এবং অভ্যর্থনা হিসেবে ফার্মটিকে তার পরিত্যক্ত অবস্থা থেকে সংস্কার করা হয়েছিল। লিওপার্ড গেটস গিলওয়েল পার্কের কাছাকাছি মূল প্রবেশদ্বার চিহ্নিত করে এবং ১৯২৮ সালে গিলওয়েল মাস্টার কারিগর ডন পটার দ্বারা খোদাই করা হয়েছিল 

ঢাকনা, যা মূলত একটি ছাদ নিয়ে গঠিত কিন্তু কোনো দেয়াল ছিল না, এটি ১৯৬৭ সালে নির্মিত একটি আর্দ্র আবহাওয়ার আশ্রয়স্থল। [এ] ২০০৯ সালে, এই ভবনটি সংস্কার করা হয়েছিল এবং এখন এটি একটি বড় অ্যাক্টিভিটি হল, দুটি শ্রেণীকক্ষ, কর্মচারীদের জায়গা এবং একটি বড় স্টোর রুম রয়েছে।  অ্যাক্টিভিটি হলটিতে একটি তীরন্দাজ পরিসীমা এবং আরোহণের দেয়াল সহ সাইটের সমস্ত অভ্যন্তরীণ কার্যকলাপ রয়েছে। ঢাকনার সামনে রয়েছে আর. টেইট ম্যাকেঞ্জির মূর্তি, *দ্য আইডিয়াল স্কাউট*, যা ১৯৬৬ সালে আমেরিকার বয় স্কাউটস দ্বারা উপহার দেওয়া হয়েছিল।

বার্নাকলটি ১৯৫০ সালে একটি প্রাথমিক চিকিৎসা কেন্দ্র হিসেবে নির্মাণ করা হয় কিন্তু পরে তা দর্শনার্থী এবং স্থানীয় সম্প্রদায়ের জন্য একটি স্বেচ্ছাসেবক পরিচালিত কটেজ হাসপাতালে পরিণত হয়েছিল।  এটিতে একটি ছয় শয্যার ওয়ার্ড, আইসোলেশন রুম, ডেন্টাল সার্জারি, এক্স-রে রুম এবং অপারেটিং থিয়েটার রয়েছে। [এ] ১৯৮০ দশকের শেষের দিকে, আন্তর্জাতিক স্বেচ্ছাসেবক লজ খোলার সাথে ২০১৬ সালে এটি বাতিল না হওয়া পর্যন্ত ভবনটি স্বেচ্ছাসেবক বাসস্থানে পরিণত হয়। ২০২২-এর হিসাব অনুযায়ী[হালনাগাদ], ভবন খালি এবং একটি অনিশ্চিত ভবিষ্যত আছে.

দ্য পিগস্টি, দ্য অর্চার্ডে অবস্থিত একটি ছোট উদ্যানপালকদের শেড, একে গিলওয়েল পার্কের প্রথম ক্যাম্পসাইট হিসেবে সংরক্ষণ করা হয়েছে।  রোভার স্কাউটদের প্রথম দল যারা ১৯১৯ সালে যখন এটি কেনার সময় সাইটটি প্রস্তুত করতে এসেছিল তারা তখন এখানে ঘুমিয়েছিল যদিও আবহাওয়া তখন তাদের তাঁবু স্থাপনের জন্য খুব প্রতিকূল ছিল। [এ]

### বিশ্বাস ভবন

গিলওয়েল পার্কের বাফেলো লনের কাছে অবস্থিত মেক্সিকো স্কাউট অ্যাসোসিয়েশন দ্বারা উপস্থাপিত ব্যাডেন-পাওয়েলের একটি আবক্ষ মূর্তি
সাইটটিতে গিলওয়েল পার্ক ফেইথ ওয়াকের পাশে অবস্থিত স্কাউট এবং অন্যান্য দর্শনার্থীদের জন্য পাঁচটি উপাসনালয় রয়েছে, যার মধ্যে আছে একটি বৌদ্ধ সালা, এছাড়া আছে ইহুদি উপাসনালয় এবং একটি ইসলামিক মসজিদ। সালাটি ১৯৬৭ সালে থাইল্যান্ডের বয় স্কাউটস দ্বারা গিলওয়েল পার্কে দান করা হয় এবং বুদ্ধ মূর্তিটি থাই সরকারের একটি উপহার ছিল এবং এটি ১,০০০ বছরেরও বেশি পুরানো। যুক্তরাজ্যে থাই রাষ্ট্রদূতরা প্রায়ই সালা পরিদর্শন করেন কারণ এটির যত্ন নেওয়া তাদের দায়িত্ব। [এ] গিলওয়েল পার্ক মসজিদটি ২০১৫ সালে প্রতিষ্ঠিত হয়েছিল 

### ক্যাম্প স্কোয়ার

ক্যাম্প স্কয়ারে একটি ওয়ার্ডেন অফিস (যা সম্প্রতি ভেঙে ফেলা হয়েছে), জাদুঘর (বর্তমানে যেটি খালি আছে), তীরন্দাজ পরিসর (সাবেক স্কাউট দোকান - আর ব্যবহার করা হচ্ছে না), দোকান, কোমল পানীয় বার, কর্মীদের জায়গা এবং টয়লেট ব্লক এর অন্তর্ভুক্ত। স্কয়ারের কেন্দ্রে রয়েছে ঘড়ি টাওয়ার, যার নাম বিগ ম্যাক, এটি ক্যাম্প ওয়ার্ডেন আলফ্রেড ম্যাকিনটোশের নামে নামকরণ করা হয়েছে। [এ]

ক্যাম্প স্কোয়ারের পিছনদিকে, দ্বিতীয় বিশ্বযুদ্ধের সময় একটি বোমা এখানে ফেলা হয়, এবং তা একটি ছোট গর্ত তৈরি করে।  বোমার গর্তটি বেশ কয়েকবার প্রসারিত হয়েছে এবং এখন এটি কায়াকিং, ভেলা নির্মাণ এবং পুকুর-ডোবাতে ব্যবহৃত হয়।

### অন্যান্য আকর্ষণ

গিলওয়েল পার্কের ছোট ক্যাম্পফায়ার সার্কেল
ক্যাম্পিং-এর ভরা মৌসুমে দুইটি ক্যাম্পফায়ার সার্কেল ব্যাপকভাবে ব্যবহৃত হয়। বড় ক্যাম্পফায়ার সার্কেলের মাঝে একটি মাওরি গেটওয়ে রয়েছে যা স্কাউটস নিউজিল্যান্ড দ্বারা ১৯৫১ সালে উপস্থাপিত হয়েছিল 

লাইম ওয়াক, যা আগে এস্টেট মালিক মার্গারেট চিনরি দ্বারা নির্মাণ হয়েছিল,এটি প্রশিক্ষণ গ্রাউন্ডকে এখনও ঘিরে রয়েছে, যা হোয়াইট হাউসের মূল প্রধান লন ছিল। [এ] কিছু লেবু গাছ আজও টিকে আছে। এই পথেই জিম গ্রিন গেট বসেছে, ১৯৩০ সালে <i id="mwAYQ">দ্য স্কাউটার</i> ম্যাগাজিনের সম্পাদক জিম গ্রিনকে একটি শ্রদ্ধাঞ্জলি প্রদান করা হয় ।

বাফেলো লনকে এই নামে ডাকা হয় কারণ বয় স্কাউটস অফ আমেরিকা সিলভার বাফেলো অ্যাওয়ার্ডের সাথে মিল থাকায়। যা ১৯২৬ সালে আমেরিকার বয় স্কাউটস দ্বারা অজানা স্কাউটকে সম্মান জানানোর জন্য দেওয়া হয়েছিল যিনি উইলিয়াম ডি. বয়েসকে স্কাউটিংকে মার্কিন যুক্তরাষ্ট্রে নিয়ে যেতে সহায়তা করেছিলেন।  গিলওয়েল পার্ক থেকে ওয়ার্ল্ড স্কাউট জাম্বোরি সাইটের দিকনির্দেশ এবং দূরত্ব সহ একটি সাইনপোস্ট রয়েছে। লন্ডন ব্রিজের আশেপাশে অবস্থিত বাফেলো লনের মূল বালস্ট্রেডের অংশ, যা ১৮২০ সালে পুনঃনির্মিত হয়েছিল  ১৮২৬ সালে নিলামে কেনার পরে বিভাগগুলো গিলওয়েল পার্কে স্থানান্তরিত করা হয়েছিল।

অনেকের কাছে এটি সব থেকে বেশি গুরুত্বপূর্ণ স্কাউটিং সাইট হিসেবে বিবেচিত, ট্রেনিং গ্রাউন্ড যেখানে কাঠ ব্যাজ প্রশিক্ষণ অনুষ্ঠিত হয়েছিল এবং যেখানে গিলওয়েল ওক গাছ অবস্থিত। জনপ্রিয় বিশ্বাসের বিপরীতে, কাঠের ব্যাজ পুঁতিগুলো কখনও গিলওয়েল ওক দিয়ে তৈরি হয়নি। [এ] ট্রেনিং গ্রাউন্ডে ১৯২৯ সালে প্রথম ক্যাম্প চিফ ফ্রান্সিস গিডনির একটি স্মারক গিডনি কেবিন বসে। গিডনি কেবিনের ওপারে থারম্যান মেমোরিয়াল, যা ক্যাম্প প্রধান জন থারম্যানের স্মরণে নির্মিত হয়েছিল। 

১৯২৯ সালে ৩য় বিশ্ব স্কাউট জাম্বোরিতে একটি নতুন রোলস-রয়েস গাড়িসহ চিফ স্কাউট স্যার রবার্ট ব্যাডেন-পাওয়েলকে উপস্থাপিত একটি ক্যারাভান ট্রেলার মাঝ বছরের মাসগুলোতে প্রদর্শিত হয়। কাফেলাটির ডাকনাম ছিল ইক্লেস।  গাড়িটি, ডাকনাম জ্যাম রোল, ১৯৪৫ সালে ওলাভ ব্যাডেন-পাওয়েল তার মৃত্যুর পরে বিক্রি করেছিলেন।

গিলওয়েল পার্কে ঐতিহাসিক ও স্কাউটিং এর সাথে বেশ গুরুত্বের অন্যান্য, ছোট ছোট স্মারক, মূর্তি, স্থান এবং বস্তু রয়েছে।

আরও পড়ুন
---------

* Hazlewood, Rex; Thurman, John (১৯৫৭)। *The Gilwell Camp Fire Book: Songs and yells from fifty years of Scouting*।

আরও দেখুন
---------

* গিলওয়েল ক্যাম্পসাইট, হংকং
* গিলওয়েল পার্ক (ভিক্টোরিয়া), অস্ট্রেলিয়া
* ব্রাউনসি দ্বীপ, ব্যাডেন-পাওয়েল হাউস ( এসএ )
* কান্ডারস্টেগ ইন্টারন্যাশনাল স্কাউট সেন্টার ( ডব্লিউওএসএম )
* প্যাক্স হিল, আওয়ার শ্যালেট ( ডব্লিউএজিজিজিএস )
* ফিলমন্ট স্কাউট রাঞ্চ, ফিলমন্ট ট্রেনিং সেন্টার ( বিএসএ )

তথ্যসূত্র
---------

1. ↑  "The Wood Badge Homepage"। Pinetree Web। ৩ আগস্ট ২০০৬ তারিখে মূল থেকে আর্কাইভ করা। সংগ্রহের তারিখ ২০০৬-০৮-০১।
2. 1 2 3 4 5  "Pre-Scouting Gilwell"। *Archive*। The Scout Association। ২০১০। সংগ্রহের তারিখ ২০২২-০৪-২৮।
3. ↑  "Gilwell Park Scout Campsite Hike Routes" (পিডিএফ)। The Scout Association। ২৮ সেপ্টেম্বর ২০০৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৬-০৮-১২।
4. ↑  Elwart, Steven P। "10 Facts About Gilwell Park"। Post 369। ২১ ফেব্রুয়ারি ২০০৬ তারিখে মূল থেকে আর্কাইভ করা। সংগ্রহের তারিখ ২০০৬-০৮-০১।
5. 1 2  Thurman, John (১৯৫১)। *The Scout's Book of Gilwell*। The Patrol Books। The Boy Scouts Association।
6. ↑  McGivering, John (২০০৭)। "The King's Task"। সংগ্রহের তারিখ ২০০৮-০৮-০৩।
7. ↑  Block, Nelson; Larson, Keith (অক্টোবর–নভেম্বর ১৯৯৪)। "Origins of the Wood Badge Axe"। ২২ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০০৮।
8. ↑  Pikes Peak Council, Boy Scouts of America (২০০৭)। "Wood Badge History"। ১৪ জানুয়ারি ২০০৭ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০০৮।
9. ↑  Rogers, Peter (১৯৭০)। *Gilwell Park and the White House, a Brief History and Guided Tours*। এএসআইএন B00OI8OWS6।
10. ↑  "Look at Gilwell"। *Look At*। Bessacar। ২০০৬। ৩০ এপ্রিল ২০০৭ তারিখে মূল থেকে আর্কাইভ করা। সংগ্রহের তারিখ ২০০৬-০৮-৩০।
11. 1 2 3  Bevan, John (২০০১)। "Annual Reports and Accounts 2000–2001" (পিডিএফ)। The Scout Association। ২১ সেপ্টেম্বর ২০০৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ আগস্ট ২০০৬।
12. ↑  Asplin, John (২০০২)। "Annual Reports and Accounts 2001–2002" (পিডিএফ)। The Scout Association। ২১ সেপ্টেম্বর ২০০৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ আগস্ট ২০০৬।
13. ↑  Asplin, John (২০০৩)। "Annual Reports and Accounts 2002–2003" (পিডিএফ)। The Scout Association। ২১ সেপ্টেম্বর ২০০৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ আগস্ট ২০০৬।
14. 1 2  Asplin, John (২০০৫)। "Annual Reports and Accounts 2004–2005" (পিডিএফ)। The Scout Association। ২১ সেপ্টেম্বর ২০০৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ আগস্ট ২০০৬।
15. ↑  "Departures: John S. Wilson"। Pine Tree Web। ৭ সেপ্টেম্বর ২০০৬ তারিখে মূল থেকে আর্কাইভ করা। সংগ্রহের তারিখ ২০০৬-০৮-৩০।
16. ↑  "Green Bar Bill Hillcourt's Impact on Wood Badge"। Wood Badge.org। ২২ আগস্ট ২০০৬ তারিখে মূল থেকে আর্কাইভ করা। সংগ্রহের তারিখ ২০০৬-০৮-৩০।
17. ↑  "The Origins of the Wood Badge" (পিডিএফ)। The Scout Association। সংগ্রহের তারিখ ৩০ আগস্ট ২০০৬।
18. ↑  "De Gilwell au MacLaren" (ফরাসি ভাষায়)। Guides et Scouts d'Europe। ১৬ অক্টোবর ২০০৫ তারিখে মূল থেকে আর্কাইভ করা। সংগ্রহের তারিখ ২০০৬-০৯-১০।
19. ↑  "Don Potter's 100th Birthday" (পিডিএফ)। The Bryanston Newsletter। ২০০২। ১ সেপ্টেম্বর ২০০৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৬-০৮-৩০।
20. ↑  Light, Vivienne (২০০২)। *Don Potter: an inspiring century*। Canterton Books। আইএসবিএন 0-9541627-1-4।
21. ↑  "Activities | Scouts"। *scoutadventures.org.uk*। সংগ্রহের তারিখ ২০১৬-১২-২০।
22. ↑  "Gilwell Park Activities Centre"। The Scout Association। ২০০৫। ১৩ আগস্ট ২০০৬ তারিখে মূল থেকে আর্কাইভ করা। সংগ্রহের তারিখ ১ আগস্ট ২০০৬।
23. 1 2 3  "Gilwell Park facilities | Scouts"। *scoutadventures.org.uk*। সংগ্রহের তারিখ ২০১৬-১২-২০।
24. ↑  "New Accommodation Lodge at Gilwell Park"। The Scout Association। ২০০৩। ২০ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ২০০৬-০৮-৩০।
25. ↑  "Branchet Lodge (floorplan)" (পিডিএফ)। The Scout Association। ২০০৩। ২১ সেপ্টেম্বর ২০০৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৬-০৯-২১।
26. ↑  "Scouts – Scout Adventurer, Scout Adventures"। *Scouts*। সংগ্রহের তারিখ ২০১৬-১২-২০।
27. ↑  "Bear Grylls helicoptered in to open Scouts International Volunteer Lodge funded by the Jack Petchey Foundation" (পিডিএফ)। ৮ অক্টোবর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৬-১২-২০।
28. 1 2  "Gilwell Park Conference Centre"। The Scout Association। ২৮ সেপ্টেম্বর ২০০৬ তারিখে মূল থেকে আর্কাইভ করা। সংগ্রহের তারিখ ২০০৬-০৮-১২।
29. ↑  "VISITING GILWELL PARK"। *Heritage*। The Scout Association। ২৭ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৯ ফেব্রুয়ারি ২০২৪।
30. ↑  "Museum"। *The Scout Association*। ৩ মার্চ ২০২১ তারিখে মূল থেকে আর্কাইভ করা।
31. ↑  "Heritage Collection"। *The Scout Association*। ২৭ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৯ ফেব্রুয়ারি ২০২৪।
32. 1 2  "Stone balustrades from Old London Bridge"। *Heritage*। The Scout Association। ২৭ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৯ ফেব্রুয়ারি ২০২৪।
33. ↑  "Potter, Donald Steele. 1902 - 2004"। *Scouting Personalities*। scoutguidehistoricalsociety.com।
34. ↑  "The Lid Gilwell Park | Beardwell"। *beardwell.com*। ২১ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২০১৬-১২-২০।
35. 1 2 3 4 5 6 7  "CREATING A SCOUTING LANDSCAPE"। *Heritage*। The Scout Association। ২৩ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৯ ফেব্রুয়ারি ২০২৪।
36. 1 2  "Gilwell Mosque"। *Muslim Scout Fellowship*। সংগ্রহের তারিখ ২০২২-০১-১০।
37. ↑  "Māori Arch"। *Art UK*।

বহিঃসংযোগ
---------

* গিলওয়েল পার্ক অ্যাক্টিভিটি সেন্টার  ওয়েব্যাক মেশিনে আর্কাইভকৃত ১৬ এপ্রিল ২০১৬ তারিখে
* গিলওয়েল পার্ক সম্মেলন কেন্দ্র

| * দে
* স
 Scouting and Guiding topics |
| --- |
| আন্দোলন | 
* স্কাউটিং
* *স্কাউটিং ফর দ্য বয়েজ*
* *স্কাউটিং রাউন্ড দ্য ওয়ার্ল্ড*
* Scout method
* Scout Law
* Scout Promise
* Scout Motto
* Wood Badge
* Girl Guides
* Jamboree
	+ World Scout Jamboree
	+ World Scout Moot
* Scout Leader
* Non-aligned organisations
* Scouting controversy and conflict
* Traditional Scouting
* Scouting in popular culture
* List of Scouts
* List of highest awards in Scouting

 |
| Sections | 
* Age groups in Scouting and Guiding
* Beavers
* কাব স্কাউট
* Scout
* Venture Scout
* Rover Scout
* Rainbow Guides
* Brownie Guides
* Girl Guides
* Ranger Guides
* Air Scouts
* Extension Scouting
* Lone Scouts
* Lone Guides
* Sea Scout

 |
| Pioneers | 
* রবার্ট ব্যাডেন পাওয়েল
* Olave Baden-Powell
* Agnes Baden-Powell
* Daniel Carter Beard
* Frederick Russell Burnham
* Lawrie Dring
* Charles Eastman
* Bear Grylls
* William Hillcourt
* László Nagy
* Ernest Thompson Seton
* Jacques Sevin
* Francis Fletcher-Vane
* J. S. Wilson

 |
| Places | 
* Baden-Powell House
* Brownsea Island
* Edith Macy Conference Center
* Foxlease
* Gilwell Park
* Kandersteg
* Pax Hill
* Philmont
* Scouting memorials
	+ Baden-Powell grave
* Scouting museums
* WAGGGS World Centres
	+ Kusafiri
	+ Nuestra Cabaña
	+ Our Chalet
	+ Pax Lodge
	+ Sangam

 |
| Internationalorganisations | 
* Confederation of European Scouts
* International Catholic Conference of Scouting
* International Union of Guides and Scouts of Europe
* International Scout and Guide Fellowship
* Order of World Scouts
* World Association of Girl Guides and Girl Scouts
* World Federation of Independent Scouts
* World Organization of Independent Scouts
* বিশ্ব স্কাউট সংস্থা

 |
| Other | 
* B-P's footprint
* Ging Gang Goolie
* International Scouting Collectors Association
* Oldest Scout groups
* Outdoor education
* Leave No Trace
* Religion in Scouting
* Scout handshake
* Scout prayers
* Scout sign and salute
* Scout Spirit
* Scouting memorabilia collecting
* *The Handbook for Girl Guides*
* *The Hackney Scout Song Book*
* *The Jungle Book* and Scouting
	+ *The Wolf Cub's Handbook*
* SPICES
* *A Boy Scout Around the World*
* World Scout Emblem

 |
| 

 |